ka en ka ka ka ka ka ka ka en en en en en en en en en ka ka ka ka ka ka ka ka ka ka ka ka ka en ka ka ka ka ka ka ka en ka ka ka ka en en it en en oc es es es en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka az ka ka es es es en en ka ka ka en ka en ka en ka en ka en ka ka ka ka ka ka ka ka ka ka ka en
რა არის კლინიკური დეპრესია და როგორ ამოვიცნოთ ის - womanlab.ge
ვის ეკისრება Facebook რეკლამის დღგ 18%-ის გადახდა? (ინდ.მეწარმე, მცირე მეწარმე, დღგ-სგან გათავისუფლებული და ა.შ.)
როგორ ავირიდოთ თავიდან Facebook-ზე დღგ 18%?
შეიძლება თუ არა მოგონებებისგან გამოწვეული ემოციების შეცვლა
რა არის კლინიკური დეპრესია? რა ნიშნები ახასიათებს მას? რა არის დეპრესიის სიმპტომები და როგორ მოვიქცეთ ამ სიმპტომების აღმოჩენისას?
„მე იმ ქვეყნიდან ვარ, სადაც დეპრესიას უბრალოდ ცუდ ხასიათად თვლიან…“
– ოჯახური ცხოვრება. ახილ შარმა
ახილ შარმა წარმოშობით ინდოელი ამერიკელი მწერალია.
ახლა მის ლიტერატურულ ნაწარმოებებს არ განვიხილავთ, თუმცა ამ ციტატაზე ნამდვილად ღირს ყურადღების გამახვილება.
არა მხოლოდ ინდოეთში და თან მწერლის ბავშობის პერიოდში (შარმა დღეს 49 წლისაა), არამედ დღევანდელ საქართველოშიც ბევრი ადამიანი თვლის, რომ დეპრესია უბრალოდ ცუდი განწყობა, ცუდი ხასიათი ან მძიმე ხასიათის გამოვლინებაა.
ამერიკელ ფსიქიატრთა ასოციაციის განმარტებით, დეპრესია სერიოზული დაავადებაა და ის ზეგავლენას ახდენს ადამიანის განცდებზე, ფიქრებსა და ქმედებებზე.
მნიშვნელოვანია, გვესმოდეს, რომ დეპრესია სამედიცინო ტერმინია და ცუდი ან სევდიანი წამიერი განწყობებისგან განსხვავებით მას ხანგრძლივი პერიოდით ახასიათებს დაღმავალი განწყობა. დეპრესიული პერიოდი შესაძლოა რამდენიმე დღეს, კვირას ან თვესაც კი გაგრძელდეს.
დეპრესიას არ აქვს მხოლოდ ერთი გამომწვევი მიზეზი და ხშირ შემთხვევაში, შესაძლოა, რამდენიმე ფაქტორის ურთიერთ ზემოქმედებამაც მოახდინოს დაავადების პროვოცირება.
აშშ-ს მენტალური ჯანმრთელობის ნაციონალური ინსტიტუტის მონაცემებით, დეპრესია აშშ-ში ერთ-ერთი ყველაზე უფრო ფართოდ გავრცელებული მენტალური აშლილობაა.
როგორც სპეციალისტები აღნიშნავენ, კლინიკური დეპრესია ადამიანს ნებისმიერი ასაკში შეიძლება, განუვითარდეს. თუმცა, უფრო ხშირად ის ზრდასრულებს ემართებათ.
ბავშვებსა და მოზარდებში კლინიკური დეპრესია შედარებით განსხვავებული სიმპტომებით ვლინდება და უმეტესად გამოხატული გაღიზიანებადობა ახასიათებს.
დეპრესია შესაძლოა გამოიწვიოს გენეტიკური, ბიოლოგიური, ფსიქოლოგიური ფაქტორებისა და გარემო პირობების კომბინაციამ.
რისკ ფაქტორებს წარმოადგენს სერიოზული ემოციური გავლენები, მაგალითად:
კარიერასთან დაკავშირებული პრობლემები და ა.შ.
ასევე, ზოგიერთი მედიკამენტის გვერდითი მოვლენები შესაძლოა, კლინიკური დეპრესიისკენ მიდრეკილ ადამიანებში მისი გამწვავების მიზეზად იქცეს.
დანაშაულის განცდა ან თვითშეფასების დავარდნა
გაღიზიანებადობა (ძირითადად, მამაკაცებში და მოზარდებში)
იმ შემთხვევაში, თუ ზემოაღნიშნული სიმპტომებიდან რამდენიმე გიფიქსირდებათ და რომელიმე მათგანი ორ კვირაზე მეტხანს გაგიგრძელდათ, არსებობს რისკი, რომ თქვენ დეპრესია გაქვთ.
როგორ მოვიქცე, თუ დეპრესიის ნიშნები მაქვს?
პირველ რიგში, გახსოვდეთ, რომ დეპრესია ექვემდებარება მკურნალობას.
არ არის საჭირო, რომ დაავადებას თქვენი ცხოვრების გაკონტროლების უფლება მისცეთ.
სიმპტომების გამოვლენისთანავე რაც უფრო მალე მიმართავთ სპეციალისტს და დაიწყებთ მკურნალობას, მით უფრო მარტივად ჩამოიტოვებთ უკან ნაცრისფერ დღეებს და ცხოვრებით დატკბებით.
მნიშვნელოვანია, აღიაროთ, რომ დეპრესია გაქვთ და ითხოვოთ სპეციალისტის დახმარება.
მკურნალობა, შესაძლოა, მოიცავდეს მედიკამენტურ თერაპიას, ფსიქოთერაპიას, საუბრის თერაპიას, ცხოვრების სტილის ცვლილებებს. რიგ შემთხვევებში, მკურნალობა რამდენიმე კომპონენტს აერთიანებს. ამას კომპეტენტური სპეციალისტი გადაწყვეტს, როდესაც შესაბამის კვლევებს ჩაგიტარებთ და თქვენი მკურნალობის გეგმას გაწერს.
გამომდინარე იქიდან, რომ ყველა ადამიანი ინდივიდია, და ამასთანავე, კლინიკურ დეპრესიას მრავალი გამომწვევი მიზეზი აქვს, დაწყებული გენეტიკურიდან, დასრულებული სხვა დაავადებების სამკურნალო მედიკამენტების გვერდითი მოვლენებით, აუცილებელია, რომ კლინიკური დეპრესიის თითოეული შემთხვევისთვის მკურნალობის ინდივიდუალური გეგმა შემუშავდეს.
ამიტომ, ნუ დაიწყებთ თვითმკურნალობას, არავითარ შემთხვევაში არ მიიღოთ მედიკამენტები თვითნებურად.
გახსოვდეთ, იმ შემთხვევაშიც კი, როდესაც სხვისი სიმპტომები თქვენსას ძალიან ჰგავს, არ შეიძლება მისთვის დანიშნული მედიკამენტების თქვენთვის მიღება.
მიმართეთ შესაბამის სპეციალიტს დროულად და მალე დატკბით სრულფასოვანი ცხოვრებით.
უძილობა და ძილის დარღვევები
WomanLab - November 10, 2021
ვის ეკისრება Facebook რეკლამის დღგ 18%-ის გადახდა? (ინდ.მეწარმე, მცირე მეწარმე, დღგ-სგან გათავისუფლებული და ა.შ.)
როგორ ავირიდოთ თავიდან Facebook-ზე დღგ 18%?
რა არის კლინიკური დეპრესია და როგორ ამოვიცნოთ ის
შეიძლება თუ არა მოგონებებისგან გამოწვეული ემოციების შეცვლა
ორსულობის გამოთვლა და ორსულობის ადრეული ნიშნები
მასტურბაცია ქალებში და მასტურბაციის უკუჩვენებები
5 ცხოვრებისეული გაკვეთილი “ვეფხისტყაოსნიდან”
ქალი მხატვრების 6 ყველაზე ძვირადღირებული ნახატი
ნარკომანიისგან განთავისუფლების გზების ძიებაში, ანუ როგორ მოვიკრიბოთ ნებისყოფა და გადავრჩეთ
წარმატების 5 გაკვეთილი დენ ლოკისგან
როგორ მივაღწიოთ წარმატებას – N1 რჩევა
რომელი ფილმები უნდა ნახოთ ქალების შესახებ
Womanlab.ge ეს არის სივრცე, სადაც თავმოყრილია საინტერესო ამბები ტექნოლოგიების, მეცნიერების, ხელოვნების, ფსიქოლოგიის, ქალის ჯანმრთელობის, ასტროლოგიის და სხვა არაერთი საკითხის შესახებ. Აქ შეხვდებით საინტერესო ამბებს ქალებზე და ქალებისთვის, თუმცა ჩვენი სურვილია, Womanlab.ge თანაბრად საინტერესო საკითხავი იყოს ყველა ასაკის, სქესის და გენდერის ადამიანისთვის.
მოგვწერეთ, რა თემაზე ისურვებდით სტატიას? contact@womanlab.ge
© Copyright - Zako Phanjakidze & Maya Kiladze